75/t SOCIÉTÉ BOTANIQUE DE FRANCE. 
nanter mihi iicuit duobus diebus explorare regionem maritimam circa Pornic 
præsertimque littus rupestre ejusdem regionis. Cum terræ ibi cultæ spatia 
omnia mari vicina occupent, (juæ non ericetis constituuntur sterilissimis, atque 
cum silvæ simul omnino deficiant et saxa nuda vix nisi ad littus summum 
ocurrant, mox palet regionem talem uniformem Lichenes modo paucos pro¬ 
ferre, tamen ratione habita distributionis geograpbicæ eoriun vegetabilium 
interest, ut examinetur, quas species littus illud méridionale peninsulæ armo- 
ricensis alat. Paucissimæ quidem hæ sunt, at formas nonnullas notandas con¬ 
tinent, quare operæ pretium sit, ut seorsim expositio fiat vegetationis ita res- 
trictæ, atque ut videatur, quænam imprimis species ibi obveniant quænam- 
que excludantur. Sed jam animadvertendum est, formas ibidem obvias 
minime depauperatas aut parum evolutas observari ; contra eæ sub cœlo 
miti humoribus maris atlantici nutrilæ bene vigentes reperiuntur. Variæ 
sunt caussæ, quæ ad tenuitatem numeri specierum conferunt, sed præcipua 
quærenda est in angustia summa et uniformitate zonæ Lichenibus habitabilis, 
quæ scilicet definitur solo littore rupestri prærupto, les falaises gallice dicto, 
et parum elevato, planitie proxime vicina fere ubique culta ; species sic tan¬ 
tum saxicolæ et terrestres inveniuntur, corticolæ autem modo parcæ, nam 
nonnisi arbores raræ vel hortenses adsunt. 
In littore marino, de quo agitur, ad Pornic^ supra rupes quæ schisto mica- 
ceo constituuntur, copia maxima obveniunt Lecanora parella , L. atra , L. 
sulfurea, Parmelia prolixa , Lichina confinis, L. pygmœa et Verrucaria 
maura. Hæ frequentissimas sistunt species et ubique fere visibiles, 'at notan- 
dum est, quasdam earum zonam modo certam habitare, aut inferiorem aut 
superiorem rupium littoris illius. Sic infimum locum ad aquam occupât 
Lichina pygmœa , nec nisi ibi in zona altitudine circiter unius metri vel duo- 
rum occurrit; supra eam crescit Verrucaria maura , similiter zonam suam 
determinatam habens ; deinde superposita est zona Lichinœ confinis; ita Ver¬ 
rucaria maura situ intermedia invenitur inter inferiorem eo Lichinam pyg- 
mdeam et superiorem Lichinam confinem , ômnes vero très species accessu 
quoque æstuum omnino submerguntur vivuntque plane sicutAlgæ eadem loca 
habitantes. Jam quotidie emersæ aërem hauriunt, jam (et tempore pariter 
longo) submersæ aqua maris undique penetrantur. Lichenes ceteri superius 
ad rupes degunt, nec æstibus marinis adtinguntur. 
Sequentes sunt Lichenes præcipui ad Pornic (1) observati. 
1. Lichina confiais Ag. — Frequens, accessu quovis maris submersa. 
(1) Antequam ad Pornic perveni prope vicum Dormait , a mare nonnullis millariis 
distantem, notavi species quasdam. Aderant ibi ex. gr. Lecanora sophodes f. Roboris 
(Duf.) sat frequens ad corticem Quercus simul cum Lecidea myriocarpa et Pertusaria 
Wulfenii , Lecidea lutea Schær. quoque ad Quercus, L. umbrina f. vermifera (Nyl.) 
ibidem, L. uliginosa , L. coarclala , Sphinctrina microcephala (Tul.), Graphis inusta 
Ach. ad Acer Pseudoplatanum, Stereocaulon nanum Aeh., Sirosiphon aaxicola Næg. 
